Document ID: /fineweb-2-swissfilter-quality_10-filterrobots/filtered/05600.jsonl.gz/33

Putnici niskotarifne aviokompanije "Ryanair" uskoro bi mogli da putuju i to za samo pet eura. Let bi za takve putnike imao jednu specifičnost, morali bi da stoje!
Tako bi umjesto klasičnih sjedišta putnici stajali naslonjeni na uspravni tapacirani naslon i bi bili vezani sigurnosnim pojasom, saopštili su iz ove kompanije.
Pa iako zamisao stajanja u avionu za jeftinu avionsku kartu zvuči primamljivo, postoji evropski propis za bezbejdnost u avionima koji to izričito zabranjuje, prenosi britanski "Mail online".
Izvršni direktor "Ryanaira" Michael O'Leary navodi da kompanija planira da ukloni deset posljednjih redova sjedišta u avionima sa 250 putnika, te dva toaleta i da na njihovo mjesto postavi 15 redova "uspravnih sjedišta".
"Ovim bi se promjenama omogućilo da se na svakom letu preveze 50 putnika više", kazao je O'Leary, dodajući da "Ryanair" planira da za početak "letenje stojeći" uvede na kratkim linijama, ne dužim od jednog sata.
(24sata.info